Author: administrator
Last saved by: viktoria.radvanska
Company: Abyss

Predkladacia správa

Návrh na zrušenie úlohy č. 5 v mesiaci október  z Plánu legislatívnych úloh vlády Slovenskej republiky na rok 2009 predkladá predseda Úradu pre normalizáciu, metrológiu a skúšobníctvo Slovenskej republiky ako iniciatívny materiál.
Cieľom predloženého materiálu je zrušenie úlohy č. 5 v mesiaci október z Plánu legislatívnych úloh na rok 2009, na ktorej základe mal Úrad pre normalizáciu, metrológiu a skúšobníctvo Slovenskej republiky predložiť na rokovanie vlády Slovenskej republiky návrh zákona, ktorým sa mení a dopĺňa zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.
            Po vyhodnotení medzirezortného pripomienkového konania sa ukázalo ako optimálne riešenie zosúladiť legislatívu s príslušnou európskou legislatívou nie formou novelizácie zákona, ale prostredníctvom nového zákona, ktorý systematicky a komplexne upraví oblasť posudzovania zhody a technickej normalizácie. Úrad pre normalizáciu, metrológiu a skúšobníctvo Slovenskej republiky predpokladá zaradenie návrhu zákona o technických požiadavkách na výrobky a o posudzovaní zhody na rokovanie vlády Slovenskej republiky ako iniciatívny materiál na konci roku 2010.  
Predkladaný materiál nepredstavuje zvýšený vplyv na verejné financie, nebude mať negatívny vplyv na  podnikateľské prostredie, na obyvateľov, hospodárenie podnikateľskej sféry a iných právnických osôb, zamestnanosť, životné prostredie a informatizáciu spoločnosti.
Materiál bol predmetom medzirezortného pripomienkového konania. Vyhodnotenie medzirezortného pripomienkového konania je súčasťou predloženého materiálu. Materiál sa predkladá na rokovanie vlády bez rozporov.